PMIndiaData/PMIndiaSum huggingface dataset:
അനില്‍ മാധവ് ദവേയുടെ നിര്യാണത്തില്‍ പ്രധാനമന്ത്രി അനുശോചിച്ചു

കേന്ദ്ര പരിസ്ഥിതി മന്ത്രി ശ്രീ. മാധവ് ദവേയുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘എന്റെ സുഹൃത്തും വളരെ ആദരണീയനായ സഹപ്രവര്‍ത്തകനും പരിസ്ഥിതി മന്ത്രിയുമായ അനില്‍ ദവേജിയുടെ ആകസ്മിക ദേഹവിയോഗത്തില്‍ തികച്ചും ഞെട്ടിപോയി. എന്റെ അനുശോചനങ്ങള്‍. ജീവിതം ഉഴിഞ്ഞുവച്ച പൊതു സേവകനായി അനില്‍ മാധവ് ദവേജി ഓര്‍ക്കപ്പെടും. പരിസ്ഥിതിയെ സംരക്ഷിക്കുന്നതില്‍ അദ്ദേഹത്തിന് അതിശക്തമായ അഭിനിവേശമായിരുന്നു. പ്രധാനപ്പെട്ട നയപരമായ വിഷയങ്ങള്‍ ചര്‍ച്ച ചെയ്തു കൊണ്ട് ഇന്നലെ വൈകുന്നേരം വരെ ഞാന്‍ അനില്‍ മാധവ് ദവേജിയോടൊപ്പം ഉണ്ടായിരുന്നു. ഈ വിയോഗം വ്യക്തിപരമായൊരു നഷ്ടമാണ്,’ പ്രധാനമന്ത്രി പറഞ്ഞു.
സാമൂഹ്യ, സാമ്പത്തിക, വ്യാവസായിക, പ്രാദേശിക വികസന പദ്ധതികളില്‍ റഷ്യന്‍ ഫെഡറേഷനും നിതി ആയോഗും തമ്മിലുള്ള ധാരണാപത്രത്തിന് അംഗീകാരം

സാമൂഹ്യവും, സാമ്പത്തികവും, വ്യവസായവും, മേഖലയുടെ വികസനത്തിനുമായുള്ള പരിപാടികളില്‍ നാഷണല്‍ ഇന്‍സ്റ്റിറ്റ്യൂട്ട് ഫോര്‍ ട്രാന്‍സ്‌ഫോര്‍മിംഗ് ഇന്ത്യയും (നിതി ആയോഗ്), റഷ്യന്‍ ഫെഡറേഷന്റെ സാമ്പത്തിക വികസന മന്ത്രാലയയവും തമ്മില്‍ ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭയുടെ അംഗീകാരം നല്‍കി. സാമൂഹ്യവും, സാമ്പത്തികവും, വ്യവസായവും, മേഖലയുടെ വികസനത്തിനുമായുള്ള തന്ത്രങ്ങളും പരിപാടികളും തയ്യാറാക്കുകയും നടപ്പിലാക്കുകയും ചെയ്യുന്നതിനുള്ള ചട്ടക്കൂടിന് സഹകരണം സാധ്യമാക്കാനാണ് ധാരണപത്രം ലക്ഷ്യമിടുന്നത്. ഇരുരാജ്യങ്ങളുടെയും കരുത്ത്, കമ്പോള സാധ്യതകള്‍, സാങ്കേതിക വിദ്യ, നയപരിപാടികള്‍ തുടങ്ങിയവയെക്കുറിച്ച് പരസ്പരം മനസ്സിലാക്കുന്നതിനുള്ള ഒരു ചട്ടക്കൂട് അത് പ്രദാനം ചെയ്യും. താഴെപ്പറയുന്ന മേഖലകളിലെ സഹകരണം ധാരണാപത്രത്തിലുള്‍പ്പെടുന്നു 1. പരസ്പരം താല്‍പര്യമുള്ള വിഷയങ്ങളില്‍ ബന്ധപ്പെട്ട സംയുക്ത ഗവേഷണ പദ്ധതികള്‍ നിറവേറ്റലും നടപ്പാക്കലും 2. ഗവണ്‍മെന്റിന്റെ തന്ത്രപരവും വികസനപരവുമായ പരിപാടികള്‍ സംബന്ധിച്ച വിവരങ്ങള്‍ ഉള്‍പ്പെടെ, ഇരു ഭാഗങ്ങളുടെയും പരസ്പര താല്‍പര്യമുള്ള ഗവേഷണ പ്രവര്‍ത്തനങ്ങളുടെയും വിവരങ്ങളുടെയും വിനിമയം; 3. സംയുക്തസംരംഭങ്ങളില്‍ പങ്കാളിത്തത്തിലേര്‍പ്പെടാന്‍ ഇരുപക്ഷത്തെയും അനുയോജ്യരായ വിദഗ്ദ്ധരുടെ സന്ദര്‍ശനങ്ങള്‍; 4. സെമിനാറുകള്‍, കോണ്‍ഫറന്‍സുകള്‍, അംഗീകരിച്ച കാര്യപരിപാടികളിലെ മറ്റു യോഗങ്ങള്‍ എന്നിവ സംഘടിപ്പിക്കല്‍ 5. പരസ്പര സമ്മതപ്രകാരമുള്ള മറ്റ് സഹകരണ പ്രവര്‍ത്തനങ്ങള്‍.
പരീക്ഷാ യോദ്ധാക്കൾക്കുള്ള തന്റെ ഉപദേശങ്ങളുടെ  വീഡിയോ പ്രധാനമന്ത്രി പങ്കിട്ടു

പരീക്ഷാ പേ ചർച്ച 2022 ന്റെ തലേന്ന് വിദ്യാർത്ഥികൾക്കും അവരുടെ രക്ഷിതാക്കൾക്കുമായി പ്രധാനമന്ത്രി ശ്രീ നരേന്ദ്ര മോദി വീഡിയോ നുറുങ്ങുകളുടെ ഒരു പരമ്പര പങ്കിട്ടു. അദ്ദേഹത്തിന്റെ യുട്യൂബ് ചാനലിൽ പങ്കിട്ട ഈ വീഡിയോകൾ വിദ്യാർത്ഥി ജീവിതവുമായി ബന്ധപ്പെട്ട, പ്രത്യേകിച്ച് പരീക്ഷകളുമായി ബന്ധപ്പെട്ട നിരവധി പ്രശ്‌നങ്ങൾ ഉൾക്കൊള്ളുന്നു. വർഷങ്ങളായി നടന്നു വരുന്ന പരീക്ഷാ പേ ചർച്ചയിൽ നിന്നുള്ള പ്രത്യേക നുറുങ്ങുകളാണിത്. ഇനിപ്പറയുന്നവയാണ് വീഡിയോകൾ: ഓർമ്മ ശക്തിയെ കുറിച്ച് https://youtu.be/om9woKCx90I വിദ്യാർത്ഥി ജീവിതത്തിൽ സാങ്കേതികവിദ്യയുടെ പങ്ക് https://youtu.be/acu1IjJebtQ മാതാപിതാക്കളുടെ നടക്കാത്ത സ്വപ്‌നങ്ങൾ പൂർത്തീകരിക്കാൻ മാത്രമാണോ കുട്ടികൾ ? https://youtu.be/IZCHpW3LMO0 വിഷാദം എങ്ങനെ കൈകാര്യം ചെയ്യാം? https://youtu.be/PKMW2dCHJwc വിഷാദരോഗത്തെ സൂക്ഷിക്കുക https://youtu.be/IPISddwd9Lc പരീക്ഷകളോടുള്ള ശരിയായ വീക്ഷണം https://youtu.be/T1OTNkqrCAc ആരുമായി വേണം മത്സരിക്കേണ്ടത് https://youtu.be/ciwVLIV97W0 ഏകാഗ്രത എങ്ങനെ മെച്ചപ്പെടുത്താം? https://youtu.be/wE-TPoBefb8 ഫോക്കസ് ചെയ്യുന്നതിനായി ഡി-ഫോക്കസ് ചെയ്യുക https://youtu.be/y3EabbHcRgA ലക്ഷ്യങ്ങൾ സ്ഥാപിക്കുകയും അവ നേടുകയും ചെയ്യുക https://youtu.be/yX7gHOVoBw0 അക്കാദമിക് താരതമ്യവും സാമൂഹിക സാഹചര്യവും https://youtu.be/-w0Euo4NmKA ശരിയായ കരിയർ തിരഞ്ഞെടുക്കുക്കൽ https://youtu.be/FqRmvVQcb9o റിസൾട്ട് കാർഡ് എത്ര പ്രധാനമാണ്? https://youtu.be/igdPQGFsYJQ ബുദ്ധിമുട്ടുള്ള വിഷയങ്ങൾ എങ്ങനെ കൈകാര്യം ചെയ്യാം? https://youtu.be/swue1x_sRTg തലമുറകളുടെ വിടവ് എങ്ങനെ നികത്താം ? https://youtu.be/1WBlvryGn68 സമയം കൈകാര്യം ചെയ്യുന്നതിന്റെ രഹസ്യങ്ങൾ https://youtu.be/37ml4RGZ96w പരീക്ഷാ ഹാളിലും പുറത്തും ആത്മവിശ്വാസം https://youtu.be/3LuP3B7yl9o വെല്ലുവിളികളെ അഭിമുഖീകരിച്ച് നിങ്ങളെത്തന്നെ പ്രത്യേകമാക്കുക https://youtu.be/nIQjkGsNB4o മാതൃകയാവുക https://youtu.be/ntHNt53IB4Q – ND-
ജപ്പാന്‍ പ്രധാനമന്ത്രിയായി വീണ്ടും തിരഞ്ഞെടുക്കപ്പെട്ട ഷിന്‍സോ ആബേയെ പ്രധാനമന്ത്രി അഭിനന്ദിച്ചു

ഞായറാഴ്ച നടന്ന ഇടക്കാല തിരഞ്ഞെടുപ്പിലെ വിജയത്തിന് ജപ്പാന്‍ പ്രധാനമന്ത്രി ശ്രീ. ഷിന്‍സോ ആബേയെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘തിരഞ്ഞെടുപ്പിലെ വന്‍വിജയത്തിന് എന്റെ പ്രിയ സുഹൃത്ത് ഷിന്‍സോ ആബേയ്ക്ക് ഹൃദയം നിറഞ്ഞ അഭിനന്ദനങ്ങള്‍. ഇന്ത്യ – ജപ്പാന്‍ ബന്ധങ്ങള്‍ കൂടുതല്‍ ശക്തിപ്പെടുത്തുന്നതിന് അദ്ദേഹവുമൊത്ത് പ്രവര്‍ത്തിക്കാന്‍ ഉറ്റ് നോക്കുന്നു.’ പ്രധാനമന്ത്രി പറഞ്ഞു.
ആര്‍.സി.എഫിന്റെ സ്ഥലം എം.എം.ആര്‍.ഡി.എ. യ്ക്ക് കൈമാറുന്നതിന് മന്ത്രിസഭയുടെ അനുമതി

രാഷ്ട്രീയ കെമിക്കല്‍സ് ആന്റ് ഫെര്‍ട്ടിലൈസേഴ്‌സ് ലിമിറ്റഡ് (ആര്‍സിഎഫ്) ന്റെ പക്കലുള്ള സ്ഥലം മുംബൈ മെട്രൊപൊളിറ്റന്‍ റീജിയണല്‍ ഡവലപ്‌മെന്റ് അതോറിറ്റിക്കും, ഗ്രേറ്റര്‍ മുംബൈ മുന്‍സിപ്പല്‍ കോര്‍പ്പറേഷനും കൈമാറാനുള്ള നിര്‍ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം മുന്‍കാല പ്രാബല്യത്തോടെ അനുമതി നല്‍കി. പാശ്ചാത്തലം- രാജ്യത്തെ പൊതുമേഖലയിലെ മുന്‍നിരയിലുള്ള രാസവള നിര്‍മ്മാണ കമ്പനിയാണ് ആര്‍സിഎഫ്. 1978-ല്‍ ഫെര്‍ട്ടിലൈസര്‍ കോര്‍പ്പറേഷന്‍ ഓഫ് ഇന്ത്യ പുനസംഘടിപ്പിച്ചതിലൂടെയാണ് ഇത് സ്ഥാപിതമായത്. 1997-ല്‍ കമ്പനിക്ക് മിനി രത്‌ന പദവി കൈവന്നു. ഈസ്റ്റേണ്‍ ഫ്രീ വേ ലിങ്ക് റോഡിന്റെ നിര്‍മ്മാണത്തിനായി 2014-ല്‍ എംഎംആര്‍ഡിഎ 48,849.74 ചതുരശ്ര മീറ്റര്‍ സ്ഥലം താല്‍ക്കാലികമായി ആര്‍സിഎഫില്‍ നിന്ന് ഏറ്റെടുത്തിരുന്നു. 1991-ലെ വികസന നിയന്ത്രണ ചട്ടങ്ങള്‍ പ്രകാരമാണ് ആര്‍സിഎഫ് എംഎംആര്‍ഡിഎക്കും, ഗ്രേറ്റര്‍ മുംബൈ മുന്‍സിപ്പല്‍ കോര്‍പ്പറേഷനും സ്ഥലം തിരികെ കൈമാറുന്നത്.
ഇന്ത്യ-യുഎഇ വെർച്വൽ ഉച്ചകോടി

പ്രധാനമന്ത്രി ശ്രീ നരേന്ദ്ര മോദിയും അബുദാബി കിരീടാവകാശിയും യുഎഇ സായുധ സേനയുടെ ഡെപ്യൂട്ടി സുപ്രീം കമാൻഡറുമായ ഷെയ്ഖ് മുഹമ്മദ് ബിൻ സായിദ് അൽ നഹ്യാനും ഇന്ന് (2022 ഫെബ്രുവരി 18 ) ഒരു വെർച്വൽ ഉച്ചകോടി നടത്തും. ഇരു നേതാക്കളും ചരിത്രപരമായ കാഴ്ചപ്പാടുകൾ അവതരിപ്പിക്കുമെന്ന് പ്രതീക്ഷിക്കുന്നു. ആസാദി കാ അമൃത് മഹോത്സവ് എന്ന പേരിൽ ഇന്ത്യ സ്വാതന്ത്ര്യത്തിന്റെ 75 വർഷം ആഘോഷിക്കുന്ന വേളയിൽ രണ്ട് രാജ്യങ്ങളും തമ്മിലുള്ള ചരിത്രപരവും സൗഹൃദപരവുമായ ബന്ധത്തെക്കുറിച്ചുള്ള കാഴ്ചപ്പാട് ഇരു നേതാക്കളും അവതരിപ്പിക്കുമെന്ന് പ്രതീക്ഷിക്കുന്നു. ഇരു നേതാക്കളും ഉഭയകക്ഷി സഹകരണവുമായി ബന്ധപ്പെട്ട വിഷയങ്ങൾ ചർച്ച ചെയ്യുകയും, പരസ്പര താൽപ്പര്യമുള്ള മേഖലാ , അന്തർദേശീയ വിഷയങ്ങളിൽ കാഴ്ചപ്പാടുകൾ കൈമാറുകയും ചെയ്യും. സമീപ വർഷങ്ങളിൽ, ഇന്ത്യയും യുഎഇയും തമ്മിലുള്ള ഉഭയകക്ഷി ബന്ധം എല്ലാ മേഖലകളിലും ദൃഢമായിട്ടുണ്ട്, ഇരുപക്ഷവും സമഗ്രമായ തന്ത്രപരമായ പങ്കാളിത്തം ആരംഭിച്ചിട്ടുണ്ട്. പ്രധാനമന്ത്രി 2015, 2018, 2019 വർഷങ്ങളിൽ യുഎഇ സന്ദർശിച്ചപ്പോൾ അബുദാബി കിരീടാവകാശി 2016, 2017 വർഷങ്ങളിൽ ഇന്ത്യ സന്ദർശിച്ചു. 2021-ൽ വിദേശകാര്യ മന്ത്രിയുടെ മൂന്ന് യു.എ.ഇ. സന്ദർശനങ്ങളും വാണിജ്യ, വ്യവസായ മന്ത്രിയുടെ സന്ദർശനവും ഉൾപ്പെടെ ഇരു രാജ്യങ്ങളും തമ്മിലുള്ള മന്ത്രിതല സന്ദർശനങ്ങളും തുടർന്നു. കോവിഡ് -19 മഹാമാരിയുടെ സമയത്ത് ആരോഗ്യ സംരക്ഷണത്തിന്റെയും ഭക്ഷ്യ സുരക്ഷയുടെയും നിർണായക മേഖലകളിൽ ഇരുപക്ഷവും അടുത്ത് സഹകരിച്ചിട്ടുണ്ട്. ഉഭയകക്ഷി വ്യാപാരം, നിക്ഷേപം, ഊർജ ബന്ധം എന്നിവ ശക്തമായി നിലകൊള്ളുന്നു. പുനരുപയോഗ ഊർജം, സ്റ്റാർട്ടപ്പുകൾ, ഫിൻടെക് തുടങ്ങിയ പുതിയ മേഖലകളിൽ ഇരു കക്ഷികളും തങ്ങളുടെ സഹകരണം ശക്തിപ്പെടുത്തുകയാണ്. ദുബായ് എക്‌സ്‌പോ 2020 ലെ ഏറ്റവും വലിയ പവലിയനുമായാണ് ഇന്ത്യ പങ്കെടുക്കുന്നത്. ഉഭയകക്ഷി ബന്ധങ്ങളിലെ ഒരു പ്രധാന സംരംഭമാണ് സമഗ്ര സാമ്പത്തിക പങ്കാളിത്ത ഉടമ്പടി (സിഇപിഎ). 2021 സെപ്റ്റംബറിൽ സി ഇ പി എ യുടെ ചർച്ചകൾ ആരംഭിച്ചു, അത് പൂർത്തിയായി. കരാർ ഇന്ത്യ-യുഎഇ സാമ്പത്തിക വാണിജ്യ ഇടപെടലുകളെ അടുത്ത ഘട്ടത്തിലേക്ക് കൊണ്ടുപോകും. ഇന്ത്യയുടെ മൂന്നാമത്തെ വലിയ വ്യാപാര പങ്കാളിയാണ് യുഎഇ, ഉഭയകക്ഷി വ്യാപാര, നിക്ഷേപ ബന്ധങ്ങൾ കാര്യമായ പുരോഗതി കൈവരിക്കുമെന്ന് പ്രതീക്ഷിക്കുന്നു. 3.5 ദശലക്ഷത്തോളം വരുന്ന ഒരു വലിയ ഇന്ത്യൻ സമൂഹത്തിന് യുഎഇ ആതിഥേയത്വം വഹിക്കുന്നു. പകർച്ചവ്യാധിയുടെ കാലത്ത് ഇന്ത്യൻ സമൂഹത്തെ പിന്തുണച്ചതിന് യുഎഇ നേതൃത്വത്തോട് പ്രധാനമന്ത്രി ഇന്ത്യയുടെ അഭിനന്ദനം അറിയിച്ചു. യു എ ഇ യുടെ വികസനത്തിൽ ഇന്ത്യൻ സമൂഹത്തിന്റെ സംഭാവനകളെ യുഎഇ നേതൃത്വവും അഭിനന്ദിച്ചു. കോവിഡ് -19 ഉയർത്തുന്ന വെല്ലുവിളികൾക്കിടയിലും, പകർച്ചവ്യാധിയുടെ സമയത്ത് 2020 ൽ, രണ്ട് രാജ്യങ്ങൾക്കിടയിലുള്ള ജനങ്ങളുടെ സഞ്ചാരം പ്രാപ്തമാക്കിയ ഒരു എയർ ബബിൾ ക്രമീകരണത്തിന് ഇരുപക്ഷവും സമ്മതിച്ചിരുന്നു.
ലിഗോ-ഇന്ത്യ മെഗാ ശാസ്ത്ര പദ്ധതിയ്ക്ക് കേന്ദ്ര മന്ത്രിസഭ തത്വത്തില്‍ അംഗീകാരം നല്‍കി

ഗുരുത്വാകര്‍ഷണ തരംഗങ്ങളെ കുറിച്ച് പഠിക്കുന്നതിനുള്ള ലേസര്‍ ഇന്റര്‍ഫെറോമീറ്റര്‍ ഗ്രാവിറ്റേഷണല്‍ വേവ് ഒബ്‌സര്‍വേറ്ററി ഇന്ത്യ- ലിഗോ-ഇന്ത്യ) എന്ന പദ്ധതിയ്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം തത്വത്തില്‍ അംഗീകാരം നല്‍കി. കേന്ദ്ര ശാസ്ത്ര- സാങ്കേതിക വകുപ്പും ആണവോര്‍ജ്ജ വകുപ്പും ചേര്‍ന്നാണ് പദ്ധതി തയ്യാറാക്കിയിട്ടുള്ളത്. പ്രപഞ്ചത്തിന്റെ ഏറ്റവും വലിയ നിഗൂഢതകളിലേയ്ക്ക് വെളിച്ചം വീശാന്‍ ഉതകുന്നതരത്തില്‍ പുതിയൊരു വാതായനം തുറന്ന ഗൂരുത്വാകര്‍ഷണ തരംഗങ്ങളുടെ ചരിത്രപരമായ കണ്ടെത്തലിന്റെ പശ്ചാതലത്തിലാണ് ഈ നിര്‍ദ്ദേശം. അമേരിക്കയിലെ ലിഗോ പരീക്ഷണ ശാലയുടെ സഹകരണത്തോടെയാവും ഇന്ത്യയിലും അത്യാധുനിക ഗൂരുത്വാകര്‍ഷണ പരീക്ഷണ ശാല സ്ഥാപിക്കുക. ഗൂരുത്വാകര്‍ഷണ തരംഗങ്ങളെക്കുറിച്ച് ഇന്ത്യയിലെ ശാസ്ത്രജ്ഞര്‍ക്കും എഞ്ചിനീയര്‍മാര്‍ക്കും പുതിയ അറിവുകള്‍ പകരാനും, ഗവേഷണം നടത്താനും ഇതു വഴിയൊരുക്കും.
ജി-4 ഉച്ചകോടിയില് നേതാക്കള് നടത്തിയ സംയുക്ത പ്രസ്താവന

2015 സെപ്റ്റംബര് 26ന് പ്രധാനമന്ത്രി ശ്രീ. നരേന്ദ്ര മോദി ബ്രസീല് പ്രസിഡന്റ് ദില്മ റൂസഫ്, ജര്മ്മന് ചാന്സലര് ഡോ.ആഞ്ജല മെര്ക്കല്, ജപ്പാന് പ്രധാനമന്ത്രി ഷിന്സോ ആബെ എന്നിവരെ ന്യൂയോര്ക്കില് ജി-4 യോഗത്തിനായി ക്ഷണിച്ചു. അന്താരാഷ്ട്ര തര്ക്കങ്ങളും പ്രതിസന്ധികളും പരിഹരിക്കാന് ഫലപ്രദമായ ഒരു രക്ഷാസമിതിയുടെ ആവശ്യം മുമ്പെന്നെത്തെക്കാളും ഇപ്പോള് നിലവിലുണ്ടെന്ന് ജി-4 നേതാക്കള് അഭിപ്രായപ്പെട്ടു. 21-ാം നൂറ്റാണ്ടില് ആഗോളസമൂഹത്തിന്റെ താത്പര്യങ്ങള് പ്രതിഫലിപ്പിച്ച് ലോകസമാധാനവും സുരക്ഷയും ഉറപ്പുവരുത്താനുള്ള ഉത്തരവാദിത്വം ഏറ്റെടുക്കാന് കൂടുതല് അംഗരാജ്യങ്ങള് തയാറാണെന്ന് ജി-4 നേതാക്കള് പറഞ്ഞു. 2005നു ശേഷം ഐക്യരാഷ്ട്രസഭാ പരിഷ്കരണത്തിന് കാര്യമായ ശ്രമങ്ങളൊന്നും നടന്നിട്ടില്ലെന്ന് നേതാക്കള് ചൂണ്ടിക്കാട്ടി. യു.എന് പരിഷ്കരണ ശ്രമങ്ങളില് പ്രധാനമാണ് രക്ഷാസമിതിയുടെ പുനര്ഘടനയെന്നും നേതാക്കള് പറഞ്ഞു. നിശ്ചിതസമയപരിധിക്കകം യു.എന് രക്ഷാസമിതി പരിഷ്കരണം പൂര്ത്തിയാക്കണമെന്ന് നേതാക്കള്ആവശ്യപ്പെട്ടു. 69-ാമത് പൊതുസഭ അധ്യക്ഷന്റെ ഊര്ജ്ജസ്വലമായ നേതൃത്വത്തിന് കൃതഞ്ജത അറിയിച്ച യോഗം ഗവണ്മെന്റുകള് തമ്മിലുള്ള കൂടിയാലോചനയുടെ കാര്യത്തില്അദ്ദേഹം നടത്തിയ ശ്രമങ്ങള്ക്ക് നന്ദി രേഖപ്പെടുത്തി. ഗവണ്മെന്റ്തല കൂടിയാലോചനക്കായി അധ്യക്ഷന് ജൂലൈ 31ന് പൊതുസഭയില്അവതരിപ്പിച്ച മാര്ഗനിര്ദേശരേഖ ഉപയോഗപ്പെടുത്താമെന്ന തീരുമാനത്തെ ജി-4 നേതാക്കള് സ്വാഗതംചെയ്തു. ഈ രേഖ അടിസ്ഥാനമാക്കി കൂടിയാലോചനകള് നടത്താനുള്ള അംഗരാഷ്ട്രങ്ങളുടെ ശ്രമത്തെ ജി-4 നേതാക്കള് അഭിനന്ദിച്ചു. ആഫ്രിക്കന് ഗ്രൂപ്പ് രാജ്യങ്ങള്, കാരികോം (CARICOM), എല് 69 കൂട്ടായ്മ എന്നിവയുടെ ശ്രമങ്ങളെയും നേതാക്കള് സ്വാഗതം ചെയ്തു. രക്ഷാസമിതിയില് ആഫ്രിക്കയ്ക്ക് സ്ഥിരാംഗത്വത്തിനും താല്ക്കാലിക അംഗത്വത്തിനുമുള്ള ശ്രമത്തിന് ജി-4 പിന്തുണ പ്രഖ്യാപിച്ചു. വിപുലീകരിച്ച രക്ഷാസമിതിയില് ചെറിയദ്വീപുരാഷ്ട്രങ്ങള്ക്ക് മതിയായ പ്രാതിനിധ്യം ലഭിക്കേണ്ടതിന്റെ പ്രാധാന്യം അവര് സൂചിപ്പിച്ചു. വിപുലീകരിച്ച യു.എന് രക്ഷാസമിതിയില് സ്ഥിരാംഗത്വത്തിന് ഏറ്റവുംയുക്തമായ സ്ഥാനാര്ത്ഥികളാണ് ജി-4 രാജ്യങ്ങളെന്നും, ജി-4 രാജ്യങ്ങള് സഹഅംഗങ്ങളുടെ സ്ഥാനാര്ത്ഥിത്വത്തെ പിന്തുണക്കുന്നതായും നേതാക്കള് പറഞ്ഞു. യു.എന് ചാര്ട്ടറിന്റെ ഉദ്ദേശ്യലക്ഷ്യങ്ങളുടെ പൂര്ത്തീകരണത്തിന് തുടര്ന്നും സംഭാവന നല്കുമെന്ന് നേതാക്കള്വ്യക്തമാക്കി. യു.എന് രക്ഷാസമിതിയുടെ പരിഷ്കരണം എത്രയും വേഗത്തിലും അര്ത്ഥപൂര്ണ്ണവുമാക്കാന് അംഗരാഷ്ട്രങ്ങളുമായിചേര്ന്ന് പ്രവര്ത്തിക്കുമെന്ന് നേതാക്കള് പറഞ്ഞു. പൊതുസഭയുടെ 70-ാമത് സമ്മേളനത്തില് ശക്തമായ തീരുമാനമെടുക്കുന്നതിന് തങ്ങളുടെ പരിശ്രമം ഇരട്ടിപ്പിക്കാന് നേതാക്കള് ദൃഡനിശ്ചയം പ്രകടിപ്പിച്ചു.
ലഹരി മരുന്ന് കടത്ത് തടയുന്നതിന് പരസ്പര സഹകരണത്തിന് ഇന്ത്യ- ഉസ്‌ബെക്ക് ധാരണാപത്രം

ലഹരി പദാര്‍ത്ഥങ്ങള്‍, മയക്ക് മരുന്നുകള്‍ മുതലായവയുടെ കള്ളക്കടത്ത് തടയുന്നതില്‍ പരസ്പര സഹകരണം ഉറപ്പ് വരുത്താന്‍ ഇന്ത്യയും, ഉസ്‌ബെക്കിസ്ഥാനും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. പ്രയോജനങ്ങള്‍ ലഹരി പദാര്‍ത്ഥങ്ങളുടെയും, മയക്ക് മരുന്നുകളുടെയും നിയന്ത്രണത്തിനും ഇവയുടെ കള്ളക്കടത്ത് തടയുന്നതിനുമുള്ള പരസ്പരം സഹകരണത്തിന് ധാരണാപത്രം സഹായിക്കും. ഇതുമായി ബന്ധപ്പെട്ട് ഇരു ഗവണ്‍മെന്റുകള്‍ക്കും കീഴിലുള്ള സ്ഥാപനങ്ങള്‍ തമ്മിലുള്ള ഫലപ്രദമായ ആശയവിനിമയത്തിനും ഇത് വഴിയൊരുക്കും. ധാരണാപത്രം നിലവില്‍ വന്നാല്‍ രാജ്യാന്തര ലഹരിക്കടത്ത് തടയാനും സഹായകമാകും.
ബാഡ്മിന്റൺ  ലോക ചാമ്പ്യൻഷിപ്പിൽ വെള്ളി മെഡൽ നേടിയ കിഡംബി ശ്രീകാന്തിനെ പ്രധാനമന്ത്രി അഭിനന്ദിച്ചു.

ബാഡ്മിന്റണിൽ 2021ലെ ലോക ചാമ്പ്യൻഷിപ്പിൽ വെള്ളി മെഡൽ നേടിയ കിഡംബി ശ്രീകാന്തിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "ചരിത്രപരമായ ഒരു വെള്ളി മെഡൽ നേടിയതിന് കിഡംബി ശ്രീകാന്തിന് അഭിനന്ദനങ്ങൾ. ഈ വിജയം നിരവധി കായിക താരങ്ങളെ പ്രചോദിപ്പിക്കുകയും ബാഡ്മിന്റണിൽ കൂടുതൽ താൽപ്പര്യമുണ്ടാക്കുകയും ചെയ്യും."
പ്രധാനമന്ത്രിയുടെ നവ്‌റോസ് ആശംസ

നവ്‌റോസ് വേളയില്‍ പ്രധാനമന്ത്രി ശ്രീ. നരേന്ദ്ര മോദി ജനങ്ങള്‍ക്ക് ആശംസകള്‍ നേര്‍ന്നു. ‘നവ്‌റോസ് ആശംസകള്‍ ! വരും വര്‍ഷം സന്തോഷവും, സമൃദ്ധിയും നിറഞ്ഞതാകട്ടെയെന്ന് ഞാന്‍ പ്രര്‍ത്ഥിക്കുന്നു. എല്ലാവരും ആരോഗ്യമുള്ളവരായിരിക്കട്ടെ, അവരുടെ അഭിലാഷങ്ങള്‍ നിറവേറുകയും ചെയ്യട്ടെ’ പ്രധാനമന്ത്രി പറഞ്ഞു.
പ്രധാനമന്ത്രിയുടെ ഹോളി ആശംസ

പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ഹോളി ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു; നിങ്ങൾക്കെല്ലാവർക്കും വളരെ സന്തോഷകരമായ ഹോളി ആശംസിക്കുന്നു. പരസ്പര സ്നേഹത്തിന്റെയും വാത്സല്യത്തിന്റെയും സാഹോദര്യത്തിന്റെയും പ്രതീകമായ ഈ നിറങ്ങളുടെ ഉത്സവം നിങ്ങളുടെ ജീവിതത്തിൽ സന്തോഷത്തിന്റെ എല്ലാ നിറങ്ങളും കൊണ്ടുവരട്ടെ.''
ലളിതവല്‍കരിക്കപ്പെട്ട പ്രവര്‍ത്തന രീതിയിലൂടെയും നീണ്ട പാട്ടക്കാലാവധിയിലൂടെയും ഐ.ആര്‍.എസ്.ഡി.സിയെ നോഡല്‍ ഏജന്‍സിയാക്കി റെയില്‍വേ സ്‌റ്റേഷനുകള്‍ പുനര്‍നവീകരിക്കുന്നതിനു മന്ത്രിസഭയുടെ അനുമതി

റെയില്‍വേ സ്റ്റേഷനുകളുടെ പുനര്‍നവീകരണത്തിലൂടെ വലിയ തോതില്‍ ആധുനികവല്‍ക്കരണം നടപ്പാക്കാനും ലോകോത്തര അടിസ്ഥാനസൗകര്യം ഒരുക്കാനും സാധിക്കും. സ്‌റ്റേഷനുകളിലും സമീപത്തും ഉള്ള ഭൂമിയും അന്തരീക്ഷവും വാണിജ്യാടിസ്ഥാനത്തിലുള്ള വികസനത്തിനു നല്‍കുക വഴി യാത്രക്കാര്‍ക്കു റെയില്‍വേ മികച്ച സൗകര്യങ്ങള്‍ ഒരുക്കും. 99 വര്‍ഷം വരെ നീളുന്ന നീണ്ട പാട്ടക്കാലാവധി, ഒന്നിലേറെ ഉപ പാട്ടങ്ങള്‍, ലളിതവല്‍ക്കരിക്കപ്പെട്ട ലേല വ്യവസ്ഥകള്‍ എന്നിവ ഉള്‍പ്പെടെ മെച്ചപ്പെട്ടതും ലളിതവുമായ പദ്ധതിരൂപകല്‍പന. പുനര്‍നവീകരണത്തിലൂടെ മിനി സ്മാര്‍ട്ട് സിറ്റികളായി പ്രവര്‍ത്തിക്കുന്ന മികച്ച സ്മാര്‍ട്ട് സ്റ്റേഷനുകള്‍ യാഥാര്‍ഥ്യമാകും. റെയില്‍വേ സ്റ്റേഷനുകളുടെ പുനര്‍നവീകരണത്തിലൂടെ കൂടുതല്‍ തൊഴിലവസരങ്ങള്‍ സൃഷ്ടിക്കപ്പെടുകയും സാമ്പത്തിക വളര്‍ച്ച വര്‍ധിക്കുകയും വഴി സമ്പദ്‌വ്യവസ്ഥയില്‍ പല തരത്തിലുള്ള പരിവര്‍ത്തനങ്ങള്‍ സാധ്യമാകും. ലളിതവല്‍കരിക്കപ്പെട്ട നടപടിക്രമങ്ങളിലൂടെയും വിവിധ ബിസിനസ് മാതൃകകള്‍ അവലംബിച്ചും 99 വര്‍ഷം വരെയുള്ള നീണ്ട പാട്ടക്കാലാവധി അനുവദിച്ചും ഇന്ത്യന്‍ റെയില്‍വേ സ്റ്റേഷന്‍സ് ഡെവലപ്‌മെന്റ് കോര്‍പറേഷന്‍ ലിമിറ്റഡി(ഐ.ആര്‍.എസ്.ഡി.സി.)നെ നോഡല്‍ ഏജന്‍സിയും പ്രധാന പദ്ധതി വികസന ഏജന്‍സിയും ആയി നിയമിച്ചുകൊണ്ട് റെയില്‍വേ സ്റ്റേഷനുകള്‍ പുനര്‍നവീകരിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ഇതുവഴി വലിയതോതില്‍ ആധുനികവല്‍ക്കണവും ലോകോത്തര നിലവാരമുള്ള അടിസ്ഥാനസൗകര്യവും ഉറപ്പാക്കപ്പെടും. സ്റ്റേഷനുകളിലും പരിസരത്തുമുള്ള ഭൂമിയും അന്തരീക്ഷവും വാണിജ്യാടിസ്ഥാനത്തില്‍ വികസിപ്പിക്കുക വഴി രാജ്യത്താകമാനമുള്ള പ്രധാന സ്റ്റേഷനുകള്‍ പുനര്‍നവീകരിക്കാനാണു പദ്ധതി. ഇതിലൂടെ യാത്രക്കാര്‍ക്കു ലോകോത്തര നിലവാരമുള്ള സൗകര്യങ്ങള്‍ ലഭ്യമാക്കാനും കൂടുതല്‍ വരുമാനം നേടിയെടുക്കാനും സാധിക്കും എന്നതോടൊപ്പം റെയില്‍വേ മന്ത്രാലയത്തിന് ഏറ്റവും കുറഞ്ഞ ചെലവില്‍ ഒരുകൂട്ടം സ്റ്റേഷനുകള്‍ ആധുനികവല്‍കരിക്കാന്‍ സാധിക്കും എന്ന നേട്ടവും ഉണ്ട്. അതിലുപരി, രാജ്യത്താകമാനമുള്ള റെയില്‍വേ സ്റ്റേഷനുകള്‍ പുനര്‍നവീകരിക്കുന്നതു കൂടുതല്‍ തൊഴിലവസരങ്ങള്‍ സൃഷ്ടിക്കുകയും സാമ്പത്തിക വളര്‍ച്ച മെച്ചപ്പെടുത്തുകയും വഴി സമ്പദ്‌വ്യവസ്ഥയില്‍ പല തരത്തില്‍ പ്രതിഫലിക്കുകയും ചെയ്യും. ഇത് റെയില്‍വേ യാത്രക്കാര്‍ക്കും വ്യവസായത്തിനും വലിയ തോതില്‍ ഗുണകരമാകും. യാത്രക്കാര്‍ക്കു രാജ്യാന്തര റെയില്‍വേ ടെര്‍മിനലുകളില്‍ ലഭ്യമാകുന്നതിനു തുല്യമായ സൗകര്യങ്ങള്‍ ലഭിക്കുകയും പദ്ധതിയുടെ ഫലമായി പ്രാദേശികമായി കൂടുതല്‍ തൊഴിലുകള്‍ സൃഷ്ടിക്കപ്പെടുകയും ചെയ്യും. പശ്ചാത്തലം: 45 വര്‍ഷത്തേക്കു പാട്ടത്തിനു നല്‍കിയും മന്ത്രിസഭ അംഗീകരിച്ച വഴികള്‍ അവലംബിച്ചും എ വണ്‍, എ വിഭാഗങ്ങളില്‍പ്പെട്ട സ്റ്റേഷനുകള്‍ സോണല്‍ റെയില്‍വേകള്‍ വഴി നവീകരിക്കുന്നതിനുള്ള തീരുമാനം 2015 ജൂണ്‍ 24നു മന്ത്രിസഭ അംഗീകരിച്ചതാണ്. എന്നാല്‍ ലേലം ഏറ്റെടുക്കാന്‍ ആരും താല്‍പര്യം കാണിച്ചില്ല. നവീകരണ പ്രവൃത്തി ചെയ്യുന്നവരുമായും നിക്ഷേപകരുമായും മറ്റു ബന്ധപ്പെട്ടവരുമായും നടത്തിയ ചര്‍ച്ചകളില്‍ കൂടുതല്‍ പേര്‍ക്ക് ഉപ പാട്ടങ്ങള്‍, ലളിതവല്‍ക്കരിക്കപ്പെട്ട ലേല നടപടികള്‍ തുടങ്ങിയ തടസ്സങ്ങള്‍ ആവര്‍ത്തിച്ച് ഉന്നയിക്കപ്പെട്ടു. അതോടെ, ഈ പ്രശ്‌നങ്ങളെ അഭിസംബോധന ചെയ്യുന്നതും അനുയോജ്യമായ ഘടനാപരമായ മാറ്റം നടപടിക്രമങ്ങളിലും വ്യവസ്ഥകളിലും വരുത്തിക്കൊണ്ടുള്ളതും നടപ്പാക്കാനുള്ള പ്രത്യേക ഏജന്‍സി(ഐ.ആര്‍.എസ്.ഡി.സി.)ക്കു കീഴിലുള്ളതുമായ പുതുക്കിയതും ലളിതവുമായ പദ്ധതി രൂപകല്‍പന ചെയ്യുകയാണ് ഉണ്ടായത്.
സ്റ്റാന്ഡ്ു അപ്പ് ഇന്ത്യ പദ്ധതി പ്രധാനമന്ത്രി  ഉദ്ഘാടനം ചെയ്തു; 5100 ഇ-റിക്ഷകള്‍ വിതരണം ചെയ്തു; റിക്ഷാ തൊഴിലാളികളുമായി പ്രധാനമന്ത്രിയുടെ ”ചായ് പെ ചര്ച്ച ”.

പട്ടികജാതി-പട്ടിക വര്ഗ്ഗ ക്കാര്‍, വനിതകള്‍ തുടങ്ങിയവര്ക്കി്ടയില്‍ സംരംഭകത്വം പരിപോഷിപ്പിക്കുന്നതിനുള്ള സ്റ്റാന്ഡ്ക അപ്പ് ഇന്ത്യ പദ്ധതി പ്രധാനമന്ത്രി ശ്രീ. നരേന്ദ്ര മോദി ഉത്തര്പ്ര.ദേശിലെ നോയിഡയില്‍ ഉദ്ഘാടനം ചെയ്തു. ഈ വിഭാഗങ്ങളില്‍ നിന്നുള്ള കുറഞ്ഞത് രണ്ട് നവസംരംഭകര്ക്കെചങ്കിലും 10 ലക്ഷം രൂപ മുതല്‍ ഒരു കോടി രൂപ വരെ വായ്പ ഉറപ്പാക്കുകയാണ് പദ്ധതിയുടെ ലക്ഷ്യം ഉദ്ഘാടന ചടങ്ങില്‍ 51000 ഇ-റിക്ഷകളുടെ വിതരണവും നടന്നു. ബാബു ജഗ്ജ്ജീവന്‍ റാമിന് അദ്ദേഹത്തിന്റെ ജന്മ വാര്ഷിോകത്തില്‍ ആദരാഞ്ജലി അര്പ്പി ച്ച് കൊണ്ട് നിരവധി ഔദ്യോഗിക പദവികളിലിരിക്കെ നിര്ണ്ണാമയക കാലഘട്ടങ്ങളില്‍ അദ്ദേഹത്തിന്റെ മഹത്തായ സംഭാവനകളെയും രാജ്യത്തിനായി അനുഷ്ഠിച്ച സേവനങ്ങളെയും പ്രധാനമന്ത്രി അനുസ്മരിച്ചു. തൊഴിലന്വേഷകരെ തൊഴില്ദാവയകരാക്കുക എന്ന തന്റെ ദര്ശിനം വിശദീകരിച്ചു കൊണ്ട് സ്റ്റാന്ഡ്ള അപ്പ് ഇന്ത്യ പദ്ധതി ദളിതരുടെയും ആദിവാസികളുടെയും ജീവിതത്തില്‍ മാറ്റമുണ്ടാക്കുമെന്ന് പ്രധാനമന്ത്രി പറഞ്ഞു. ദരിദ്രരാല്‍ രചിക്കപ്പെടുമ്പോള്‍ ഇന്ത്യയുടെ വികസന യാത്ര കൂടുതല്‍ കരുത്തുറ്റതാകുമെന്ന് അദ്ദേഹം പറഞ്ഞു. സദസ്യരോട് തങ്ങളുടെ കുട്ടികളെ പ്രത്യേകിച്ച് പെണ്കുോട്ടികളെ പഠിപ്പിക്കാന്‍ പ്രധാനമന്ത്രി ആവശ്യപ്പെട്ടു. ഗുണഭോക്താക്കളില്‍ ചിലരുടെ കുടുംബത്തോടൊപ്പം പ്രധാനമന്ത്രി ചായ കുടിച്ചു. ഇ-റിക്ഷകള്‍ തങ്ങളുടെ ജീവിതത്തില്‍ എന്ത് ഗുണകരമായ മാറ്റം വരുത്തുമെന്ന് ഗുണഭോക്താക്കള്‍ വിശദീകരിച്ചു. തങ്ങളുടെ കുട്ടികള്ക്ക്ത വിദ്യാഭ്യാസം നല്കു ന്നുവെന്ന് ഉറപ്പ് വരുത്തണമെന്ന് പ്രധാനമന്ത്രി അവരോട് ആവശ്യപ്പെട്ടു. ഒരു ഇ-റിക്ഷയില്‍ കയറിയ പ്രധാനമന്ത്രി സ്റ്റേജ് വരെ അതില്‍ യാത്ര ചെയ്തു. മൊബൈല്‍ ഫോണിലൂടെ പ്രധാനമന്ത്രി യാത്രക്കൂലി അടയ്ക്കുകയും ചെയ്തു.
യുവജനകാര്യങ്ങളില്‍ സഹകരിക്കുന്നതിന് ഇന്ത്യയും ടുനീഷ്യയും തമ്മില്‍ ഒപ്പുവെച്ച ധാരണാപത്രം കേന്ദ്ര മന്ത്രിസഭായോഗം വിലയിരുത്തി

യുവജനകാര്യങ്ങളില്‍ സഹകരിക്കുന്നതിന് ഇന്ത്യയും ടുനീഷ്യയും തമ്മില്‍ ഒപ്പുവെച്ച ധാരണാപത്രം പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം വിലയിരുത്തി. 2017 ഒക്‌ടോബര്‍ 30ന് ന്യൂ ഡല്‍ഹിയില്‍ വച്ചാണ് ധാരണാപത്രം ഒപ്പിട്ടത്. ഇന്ത്യന്‍ യുവജനങ്ങളില്‍ ഒരു അന്തരാഷ്ട്ര വീക്ഷണമുണ്ടാക്കുക, ആശയങ്ങള്‍, മൂല്യങ്ങള്‍, സംസ്‌കാരം എന്നിവയുടെ വിനിമയവും സമാധാനവും പരസ്പര മനസ്സിലാക്കലും പ്രോത്സാഹിപ്പിക്കുകയുമാണ് ഈ ധാരണാപത്രത്തിന്റെ ലക്ഷ്യം. അഞ്ചുവര്‍ഷമാണ് ധാരണാപത്രത്തിന്റെ കാലാവധി. ധാരണാപത്രത്തിന്റെ കീഴിലുള്ള സഹകരണത്തില്‍ ഉള്‍പ്പെടുന്നവ: 1) യുവജനങ്ങളുടെ പരസ്പര വിനിമയ പരിപാിടികള്‍ സംഘടിപ്പിക്കല്‍ 2) അന്താരാഷ്ട്ര കോണ്‍ഫറന്‍സുകളിലേക്കും സെമിനാറുകളിലേക്കും പരസ്പരം ക്ഷണിക്കല്‍. 3) അച്ചടിച്ച വസ്തുക്കള്‍, ചലച്ചിത്രങ്ങള്‍, പരിചയ സമ്പത്ത്, ഗവേഷണം, മറ്റു വിവരങ്ങള്‍ എന്നിവയുടെ കൈമാറ്റം. 4) യുവജന ക്യാമ്പുകള്‍, യുവജനോത്സവം, മറ്റ് യുവജന സഹകരണ പരിപാടികള്‍ എന്നിവയിലെ പങ്കാളിത്തം, പഠന സന്ദര്‍ശനം, യുവജന സംബന്ധിയായ വിഷയങ്ങളുമായി ബന്ധപ്പെട്ട് ചെറിയ ശില്‍പ്പശാലകളിലും സെമിനാറുകള്‍ എന്നിവയിലെ പങ്കാളിത്തം.
വിഖ്യാത ഹോക്കി താരം  ചരൺജിത് സിംഗിന്റെ നിര്യാണത്തിൽ പ്രധാനമന്ത്രി അനുശോചിച്ചു

പ്രശസ്ത ഹോക്കി താരം ശ്രീ ചരൺജിത് സിങ്ങിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു : "പ്രശസ്ത ഹോക്കി താരം ചരൺജിത് സിങ്ങിന്റെ നിര്യാണത്തിൽ ദുഖിക്കുന്നു . ഇന്ത്യൻ ഹോക്കി ടീമിന്റെ വിജയങ്ങളിൽ അദ്ദേഹം പ്രധാന പങ്കുവഹിച്ചു, പ്രത്യേകിച്ച് 1960-കളിലെ റോം, ടോക്കിയോ ഒളിമ്പിക്‌സുകളിൽ. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുശോചനം. ഓം ശാന്തി. ."
പാറ്റ്ന -ഇൻഡോർ എക്സ് പ്രസ്സ്  പാളം  തെറ്റിയുണ്ടായ  ജീവഹാനിയിൽ പ്രധാനമന്ത്രി അനുശോചിച്ചു

പാറ്റ്ന -ഇൻഡോർ എക്സ് പ്രസ്സ് പാളം തെറ്റിയുണ്ടായ അപകടത്തിൽ ഉണ്ടായ ജീവഹാനിയിൽ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു . പ്രധാനമന്ത്രി പറഞ്ഞു : ” പാറ്റ്ന -ഇൻഡോർ എക്സ് പ്രസ്സ് പാളം തെറ്റിയുണ്ടായ അപകടത്തെ തുടർന്ന് ഉണ്ടായ ജീവഹാനി വാക്കുകൾക്കും അതീതമായ മനോവേദനയുളവാക്കുന്നു. നിരാശ്രയരായ കുടുംബങ്ങളോടൊപ്പമാണ് എന്റെ ചിന്തകൾ. ട്രെയിൻ ദുരന്തത്തിൽ പരിക്കേറ്റവർക്കായി പ്രാർത്ഥിക്കുന്നു. സ്ഥിഗതികൾ സസൂക്ഷ്മം നിരീക്ഷിക്കുന്ന ശ്രീ. സുരേഷ് പ്രഭുവിനോട് ഞാൻ സംസാരിച്ചിട്ടുണ്ട് .”
പൂനെയിലെ ഭാരതീയ അഗ്രോ ഇന്‍ഡസ്ട്രീസ് ഫൗണ്ടേഷന്റെ സുവര്‍ണ ജൂബിലി, സ്ഥാപക ദിനാഘോഷങ്ങളെ പ്രധാനമന്ത്രി വീഡിയോ കോണ്‍ഫറന്‍സിംഗ് വഴി  അഭിസംബോധന ചെയ്യും

പൂനെയിലെ ഭാരതീയ അഗ്രോ ഇന്‍ഡസ്ട്രീസ് ഫൗണ്ടേഷന്റെ ഇന്ന് വൈകുന്നേരം നടക്കുന്ന സുവര്‍ണ ജൂബിലി, സ്ഥാപക ദിനാഘോഷങ്ങളെ പ്രധാനമന്ത്രി ശ്രീ.നരേന്ദ്ര മോദി വീഡിയോ കോണ്‍ഫറന്‍സിംഗ് വഴി അഭിസംബോധന ചെയ്യും. ‘5 മണിക്ക് പൂനെയിലെ ഭാരതീയ അഗ്രോ ഇന്‍ഡസ്ട്രീസ് ഫൗണ്ടേഷന്റെ സുവര്‍ണ ജൂബിലി, സ്ഥാപക ദിനാഘോഷങ്ങളെ ഞാന്‍ വീഡിയോ കോണ്‍ഫറന്‍സിംഗ് വഴി അഭിസംബോധന ചെയ്യും’, പ്രധാനമന്ത്രി ട്വീറ്റ് ചെയ്തു.
ദേശീയ കായിക ദിനത്തില്‍ കായികതാരങ്ങള്‍ക്ക് ആശംസകളറിയിച്ച് പ്രധാനമന്ത്രി; മേജര്‍ ധ്യാന്‍ ചന്ദിനു ശ്രദ്ധാഞ്ജലി അര്‍പ്പിച്ചു

ദേശീയ കായിക ദിനത്തില്‍ പ്രധാനമന്ത്രി ശ്രീ നരേന്ദ്ര മോദി കായികതാരങ്ങളെ ആശംസകളറിയിച്ചു. ഇന്ത്യന്‍ ഹോക്കി ഇതിഹാസമായ മേജര്‍ ധ്യാന്‍ ചന്ദിനു പ്രധാനമന്ത്രി ശ്രദ്ധാഞ്ജലി അര്‍പ്പിക്കുകയും ചെയ്തു. ”വിവിധ കായിക ഇനങ്ങളില്‍ ഇന്ത്യയെ പ്രതിനിധാനം ചെയ്ത് നമ്മുടെ രാജ്യത്തിന്റെ അഭിമാനമായി മാറിയ കായികതാരങ്ങളുടെ ശ്രദ്ധേയ നേട്ടങ്ങള്‍ ആഘോഷിക്കുന്ന ദിവസമാണ് ദേശീയ കായികദിനം. അവരുടെ ഉറപ്പും ദൃഢനിശ്ചയവും പകരംവയ്ക്കാനില്ലാത്തതാണ്.”- പ്രധാനമന്ത്രി പറഞ്ഞു. ”ഇന്ന്, ദേശീയ കായിക ദിനത്തില്‍, മേജര്‍ ധ്യാന്‍ ചന്ദിന് നാം ശ്രദ്ധാജ്ഞലി അര്‍പ്പിക്കുകയാണ്. ഹോക്കി സ്റ്റിക്കിലൂടെ അദ്ദേഹം കാട്ടിയ മായാജാലം അവിസ്മരണീയമാണ്. നമ്മുടെ പ്രഗത്ഭരായ കായികതാരങ്ങളുടെ വിജയത്തിനായി അവരുടെ കുടുംബാംഗങ്ങളും പരിശീലകരും മറ്റു സഹായികളും നല്‍കിയ മികച്ച പിന്തുണയെ പ്രശംസിക്കാനും കൂടിയുള്ള ഒരു ദിവസമാണിത്. കായികരംഗത്തെ ജനപ്രിയമാക്കുന്നതിനും രാജ്യത്തെ കായിക പ്രതിഭകളെ പിന്തുണയ്ക്കുന്നതിനും ഇന്ത്യാഗവണ്മെന്റ് നിരവധി ശ്രമങ്ങള്‍ നടത്തുന്നുണ്ട്. അതോടൊപ്പംതന്നെ, സ്‌പോര്‍ട്‌സ്, ഫിറ്റ്‌നസ് വ്യായാമങ്ങള്‍ നമ്മുടെ ദിനചര്യയുടെ ഭാഗമാക്കാന്‍ ഞാന്‍ ഏവരോടും അഭ്യര്‍ത്ഥിക്കുന്നു. അതു നിരവധി നേട്ടങ്ങളുണ്ടാക്കും. ഏവര്‍ക്കും സന്തോഷവും സൗഖ്യവും ആശംസിക്കുന്നു!” – പ്രധാനമന്ത്രി പറഞ്ഞു.
സംസ്ഥാന രൂപീകരണ ദിനത്തില്‍ മണിപ്പൂരിന്  പ്രധാനമന്ത്രിയുടെ ആശംസകള്‍

പ്രധാനമന്ത്രി ശ്രീ നരേന്ദ്ര മോദി മണിപ്പൂരിന്റെ സംസ്ഥാന രൂപീകരണ ദിനത്തില്‍ മണിപ്പൂരിന് ആശംസകള്‍ നേര്‍ന്നു. ‘ ഊര്‍ജ്ജസ്വലമായ സംസ്‌കാരത്തിന് പേര് കേട്ടതാണ് മണിപ്പൂര്‍. മണിപ്പൂരിലെ ജനങ്ങള്‍ വൈവിധ്യങ്ങളായ പ്രവര്‍ത്തന മേഖലകളില്‍ വ്യക്തിമുദ്ര പതിപ്പിച്ചവരാണ്. മുന്നോട്ടുള്ള വര്‍ഷങ്ങളിലും അവര്‍ പുരോഗതി കൈവരിക്കട്ടെ”പ്രധാനമന്ത്രി ട്വിറ്ററില്‍ പറഞ്ഞു.
ഇന്ത്യാ- ഓസ്ട്രിയ ധാരണാ പത്രത്തിന്                                 മന്ത്രിസഭയുടെ അംഗീകാരം

റോഡ് ഉപരിതല ഗതാഗത മേഖലയില്‍ സാങ്കേതിക സഹകരണം മെച്ചപ്പെടുത്തുന്നതിന് കേന്ദ്ര റോഡ് ഗതാഗത മന്ത്രാലയവും ഓസ്ട്രിയയിലെ ഫെഡറല്‍ – ഗതാഗത മന്ത്രാലയവും തമ്മില്‍ ധാരണാ പത്രം ഒപ്പു വയ്ക്കുന്നതിന് പ്രധാന മന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്കി. ഫലം : ഉപരിതല ഗതാഗതം, റോഡുകള്‍, ദേശീയ പാതകള്‍ എന്നിവയുടെ അടിസ്ഥാന സൗകര്യവികസനം, റോഡ് സുരക്ഷ, ഇരു രാജ്യങ്ങളും തമ്മിലുള്ള വിവേകപൂര്‍വമായ ഗതാഗത സംവിധാനം എന്നിവയില്‍ ഉഭയ കക്ഷി സഹകരണത്തിനുള്ള ഫലപ്രദമായ ചട്ടക്കൂട് സൃഷ്ടിക്കുക എന്നതാണ് ധാരണാ പത്രത്തിന്റ ലക്ഷ്യം. അതിനുപരി ഈ ധാരണാപത്രം വഴി ഓസ്ട്രിയ – ഇന്ത്യ റിപ്പബ്ലിക്കുകള്‍ തമ്മിലുള്ള പ്രാദേശിക വ്യാപാര ഏകീകരണത്തിന്റെ വളര്‍ച്ച, ദീര്‍ഘകാലാടിസ്ഥാനത്തിലുള്ള ഉഭയകക്ഷി ബന്ധങ്ങളുടെ പ്രോത്സാഹനം, ബന്ധങ്ങളുടെ ശാക്തീകരണം എന്നിവ ലക്ഷ്യമിടുന്നു. പ്രയോജനങ്ങള്‍ റോഡ് ഗതഗാത മേഖലയിലെ ആധുനിക സുരക്ഷാ സംവിധാനവും, ആകര്‍ഷകമായ സാമ്പത്തിക സഹായ സാധ്യതകളും മൂലം നിര്‍ദ്ദിഷ്ട ധാരണാപത്രം ഇന്ത്യാ – ഓസ്ട്രിയ സഹകരണം ഇരു രാജ്യങ്ങള്‍ക്കും വളരെ ഉപകാരപ്രദമാകും. നിലവില്‍ ഇരു രാജ്യങ്ങളും തമ്മിലുള്ള ഊഷ്മളമായ ബന്ധം കൂടുതല്‍ ശക്തവും ദൃഢവുമാകും. പശ്ചാത്തലം 1949 മുതല്‍ ഇരു രാജ്യങ്ങളും തമ്മില്‍ സ്ഥാപിച്ചിട്ടുള്ള ഉഭയകക്ഷി ബന്ധം വഴി ഇന്ത്യയ്ക്കും ഓസ്ട്രിയയ്ക്കും മധ്യേ നല്ല നയതന്ത്ര സൗഹൃദമാണ് നിലവിലുള്ളത്. ഇരു രാജ്യങ്ങളും തമ്മില്‍ വളരെ ആഴത്തിലുള്ള സാമ്പത്തിക നയതന്ത്ര ബന്ധമാണ് ഇതുവരെയുള്ള ചരിത്ര പശ്ചാത്തലം. റോഡുകള്‍ ദേശീയ പാതകള്‍, ഇലക്ട്രോണിക് ടോള്‍, ഗതാഗതം, ഗതാഗത നിര്‍വ്വഹണം, ടണല്‍ നിരീക്ഷണം, ഭൗമ ഭൂപട നിര്‍മ്മാണം, മണ്ണിടിച്ചില്‍ നിയന്ത്രണം തുടങ്ങിയവയില്‍ ഓസ്ട്രിയയുടെ പക്കല്‍ ആധുനിക സാങ്കേതിക വിദ്യകള്‍ ലഭ്യമാണ്.
ലോക സൈക്കിൾ ദിനത്തിൽ പ്രധാനമന്ത്രി മഹാത്മാഗാന്ധിയുടെ ചിത്രം പങ്കുവെച്ചു

ലൈഫ് സ്റ്റൈൽ ഫോർ എൻവയോൺമെന്റ് (എൽ ഐ എഫ് ഇ) എന്ന ആശയത്തെ പരാമർശിച്ച് പ്രധാനമന്ത്രി ശ്രീ നരേന്ദ്ര മോദി മഹാത്മാഗാന്ധി സൈക്കിൾ ചവിട്ടുന്ന ചിത്രം ലോക സൈക്കിൾ ദിന മായ ഇന്ന് പങ്കുവെച്ചു. പ്രധാനമന്ത്രി ട്വീറ്റ് ചെയ്തു : "പരിസ്ഥിതിക്കുള്ള ജീവിതശൈലി (എൽ ഐ എഫ് ഇ ) ഇന്ന് ലോക സൈക്കിൾ ദിനമാണ്സു. സ്ഥിരവും ആരോഗ്യകരവുമായ ഒരു ജീവിതശൈലി നയിക്കാൻ പ്രചോദനം ഉൾക്കൊള്ളാൻ മഹാത്മാഗാന്ധിയേക്കാൾ മികച്ചത് ആരുണ്ട്.
ജമ്മു കാശ്മീരിലെ റോഡ് അപകടത്തില്‍ പ്രധാനമന്ത്രിയുടെ അനശോചനം

ജമ്മുകാശ്മീരിലെ റിയാസിയില്‍ റോഡ് അപകടത്തിലുണ്ടായ ജീവഹാനിയില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ”ജമ്മുകാശ്മീരിലെ റിയാസിയില്‍ ഉണ്ടായ നിര്‍ഭാഗ്യകരമായ അപകടത്തില്‍ പ്രിയപ്പെട്ടവരെ വെടിഞ്ഞ കുടുംബങ്ങളോടൊപ്പമാണ് എന്റെ ചിന്തകള്‍ പരിക്കേറ്റവര്‍ക്കായി പ്രാര്‍ത്ഥിക്കുന്നു”, പ്രധാനമന്ത്രി പറഞ്ഞു.